Як мы ўжо ведаем, выспа Крэсэнт – адно з нешматлікіх месцаў у Кеніі, дзе дазволены пешы шпацыр – драпежнікаў і буйвалаў няма, ну, хіба што гіпапатамы, але днём яны сядзяць у вадзе і хутчэй рак на гары свісне, чым гіпапатамы пабягуць некага лавіць на беразе. А вось калі на беразе яны самі, тут ужо з імі лепей не жартаваць – гіпапатамы разам з буйваламі ўпэўнена займаюць лідыруючыя пазіцыі ў афрыканскім рэйтынгу гібелі людзей ад дзікіх жывёл, нават львы ім у гэтым значна саступаюць.